經數: 一九六五

經名: 遊心安樂道

頁數: 一一一

上	欄

土由有女人故退. 四由唯有善心故不退. 經

云. 無毛端1計造惡之地. 穢土由有惡心無記

心故退也. 又彼二經皆說. 其往生者皆得不

退. 不言但不退人乃得往生也. 猶如此間具

三受人. 若生彼土. 則無苦捨唯有樂受也. 總

而言之. 初地以上. 悲願自在無所不生. 更何

須勸. 十解以去種姓決定. 復無悲退. 亦非正

爲. 十信以前及諸凡夫. 發心未固. 昇降隨緣.

厭穢欣淨. 故佛勸攝. 西方長壽一生修行登

地. 娑婆短命. 多劫□勞猶退. 故華嚴曰. 如此

娑婆世界一劫. 於西方安樂世界. 2爲一日一

夜. 如是乃至百萬阿僧祇世界. 最後世界一

劫. 於勝蓮華世界賢首如來刹爲一日一夜.

敎起意致略述如此

第二定彼土所在者. 佛土圓3滿融. 本無東西.

□機多端. 方現此彼. 由是試論. 彼界所在一

乘三乘分齊不同. 若依一乘. 極樂淨土. 是屬

華藏世界海攝. 何以故. 以是十佛之土. 圓融

不可說故. 普賢因分所見無分齊故. 若依三

乘. 西方淨土通成四土. 一法性土. 二實報土.

三受用土. 四變化土. 於中法性實報. 一味樂

等. 周遍法界. 非餘所測. 受用變化. 酬願乘

感. 隨機所4歎. 指方可得. 故小無量壽經曰.

從是西方過十萬億佛土有世界. 名曰極樂.

今將之彼界淨與不淨. 略以四對顯其階降.

謂因與果相對故. 一向與不一向相對故. 純

與雜相對故. 正定與非正定相對故. 所言因

與果相對者. 謂金剛已還. 菩薩所住名果報

土. 不名淨土. 未離苦諦之果患故. 唯佛所居

中	欄

乃名淨土. 一切染患無餘滅故. 依此義故. 仁

王經言. 三賢十聖住果報. 唯佛一人居淨土.

一切衆生暫住報. 登金剛原居淨土. 第二一

向與不一向相對者. 謂八地已上菩薩住處

得名淨土. 以一向出三界事故. 亦具四句一

向義故. 七地以還一切住處未名淨土. 以非

一向出三界故. 或乘願力出三界者. 一向四

句不具足故. 謂一向樂. 一向淨. 一向無災. 一

向自在. 七地以還出5現之時. 或時生起報

無記心. 末那四6牛時現行故. 非一向淨. 非

一7向世善. 8法功能所生. 釋9曰乘善名出

世. 從八地以上. 乃至佛地10名出世. 出世法

爲世法對. 11出世法爲出世法對治. 以四緣

爲相. 從12出善功德生起此淨土故. 不以集

諦爲因. 乃至廣說故

第三純與雜相對門者. 凡夫二乘雜居之處.

不得名爲淸淨世界. 唯入大地菩薩生處. 乃

得名爲淸淨世界. 彼非純淸. 此純淸故. 依此

義故. 瑜伽論云. 世界無量. 有其二種. 謂淨不

淨. 淸淨世界中. 無那落迦傍生餓鬼. 亦非欲

界色無色界. 純菩薩衆於中止住. 是故說名

淸淨世界. 已入第三地菩薩. 由願力故. 於彼

受生. 無有異生. 及非異生聲聞獨覺. 若非異

生菩薩. 得生於彼. 解言. 此第三地是歡喜地.

以就七種門地. 第三淨勝意樂地故. 攝十三

13位. 立七種地. 具如彼論之所說故

第四正定與非正定對門者. 非正定相三聚

衆生苦生之地是爲穢土. 唯正定聚所居之

處名爲淨土. 於中亦有四果聲聞. 乃至復有

下	欄

四疑凡夫. 唯無邪定及不定聚耳

言正定等者. 總說衆生界略有三聚. 如無量

壽經曰. 其有衆生生彼國者. 皆悉住於正定

之聚. 所以者何. 彼佛國中. 無諸邪聚. 及不定

聚. 如是三種. 其相云何. 若總說者. 一闡提人

爲邪定聚. 二乘頂位以上. 菩薩初發心住以

上. 判爲正定. 若已14起入. 未至其位. 爲不定

聚. 決定不退. 無斷善根. 如是名爲正定聚義.

依瑜伽論. 正定二. 一本性正定. 二習成正定.

五種性中. 菩薩性人. 不依五逆. 及斷善根. 是

名本生正定聚也. 其二乘性. 及不定性. 得作

五逆. 及斷善根. 斷善根時. 名邪定聚. 卽是彼

人. 續善根後. 未趣入時. 爲不定聚. 已趣入

時. 則有三品. 本來上根而趣入者. 卽作正定.

中根至○. 下根至頂. 各作正定. 餘屬不定. 若

是不定種性之人. 直向大乘而入趣者. 修行

信心. 逕一萬劫. 信心成就. 方爲正定. 如起信

論卽明此義. 是約習成正定聚說. 若其本來

菩薩種性. 直向大乘而趣入者. 始趣入時. 永

得不退. 不由業力墮於惡趣. 依此而言. 入十

信位便得不退. 不同前說不定性人. 如是等

說. 皆就穢土. 若就得生彼淨土者. 定性二乘

則不往生. 從無餘後或可往生. 不定性中. 三

品之人. 皆發心者. 皆得生彼. 生彼之時卽入

正定. 由外緣力所住持故. 三聚分別略義如

是. 今此經說無量壽國. 就第四門說爲淨土.

所以然者. 爲欲15不容大小. 兼引凡聖. □生

勝處. 同趣大道故. 如下文云. 設我得佛. 國中

人民. 不住定聚. 必至滅度者. 不取正覺. 又言

經數: 一九六五

經名: 遊心安樂道

頁數: 一一二

上	欄

設我得佛. 國中聲聞有能計量知其數者. 不

取正覺. 乃至廣說故. 而論說曰. 女人及根缺.

二乘種不生者. 是說決定種性. 二乘未入無

餘. 未發大心. 非謂不定根性聲聞. 及趣寂性.

出無餘後. 爲簡此故. 言二乘種. 由是道理. 不

相違也. 又言女人及根缺者. 謂生彼時. 非女

非根缺耳. 非此女等不得往生. 如韋提希而

得生故. 然鼓音聲王陀羅尼經曰. 阿彌陀佛

父名月上轉輪聖王. 母名曰殊勝妙眼等. 乃

至廣說者. 或曰是說化佛所居化土. 論所說

者. 是受用土. 或言是法門父母. 如維摩說. 由

是道理. 故不相違. 上來四門所說淨土. 皆是

如來願行所成. 非生彼者自力所1□不如穢

土外器世界. 唯由衆生苦果所成. 是故通名

淸淨土也

第三明疑惑患難者. 於中初明所疑境. 次明

對治疑想. 後明生彼化胎優劣. 言明所疑之

境者. 如下文曰. 若有衆生. 以疑惑心修功德

願生彼國. 不了佛智. 不思議智. 不可稱智. 大

乘廣智. 無等無倫最上勝智. 於此諸智疑惑

不信. 然猶信罪福. 修習善業. 願生彼國. 此諸

衆生生彼宮殿五百歲中不聞三寶. 故說邊

地. 乃至廣說. 此言佛智. 是總標句. 下之四句

各顯四智. 不思議智者. 是成所作智. 此智能

作不思議事. 謂如不過丈六之身. 而無能見

頂者. 不增毛孔之量. 而遍十方世界. 一念稱

名. 永滅多劫重罪. 十念念德. 能生界外勝報.

如是等事. 非其所測. 是故名爲不思議智. 不

可稱智者. 是妙觀察智. 此智觀察不可稱境.

中	欄

謂一切法如幻如夢. 非有非無. 離言絶慮. 非

逐言者所能稱量. 是故名爲不可稱智. 大乘

廣智者. 是平等性智. 此智廣度. 不同小乘. 謂

遊無我. 故無不我. 無不我. 故無不等攝. 以此

同體智力. 普載無邊有情. 皆2全同至無上菩

提. 是故名爲大乘廣智. 無等無倫最上勝智

者. 正是如來大圓鏡智. 始轉本識. 方歸心原.

一切種境. 無不圓照. 是名爲大圓鏡智. 此一

3中智. 有五殊勝. 如解脫身. 二乘同得. 如是

鏡智. 4此一智中. 正是法身. 非彼所共. 故

名無等. 是一勝也. 如前三智. 菩薩漸得. 大圓

鏡智. 唯佛頓證. 更無餘類. 故名無倫. 是二勝

也. 過於不思議智爲最. 踰於不可稱智爲上.

寬於大乘廣智爲最. 是爲第三四五勝也. 是

故名爲無等無倫最上勝智. 是顯四疑所迷

境也

次明對治疑惑相者. 謂如有一性非質直. 邪

聰我慢. 薄道心人. 不了四智而起四疑. 一者

疑成所作智所作之事. 謂同經說十念念佛

得生彼國. 由不了故. 生疑而言. 如佛經說. 善

惡業道. 罪福無朽. 重者旣□. 理致無差. 如何

一生無惡不造. 但以十念能滅諸罪. 便得生

彼. 入正定聚. 永離三途. 畢竟不退耶. 又無始

來起諸煩惱. 繫屬三界. 而相纏縛. 如何不斷

二輪煩惱. 直以十念出三界外耶. 爲治如是

邪思惟疑. 是故說名不思議智. 欲顯佛智有

大勢力. 故能以近爲遠. 以遠爲近. 以重爲輕.

以輕爲重. 雖實有是事. 而非思量境. 所以直

5而仰信經說. 不得以自淺識思識. 若欲生

下	欄

信. 應以事說. 譬如千年積薪. 其高百里. 豆計

火燒. 一日都盡. 可言千年之積薪. 如何一日

盡耶. 又如□者. 自力勤行. 要逕多日. 至一由

旬. 若寄他船. 亦因風勢. 一日之間. 能到千

里. 可言□者云何一日至千里耶. 世間船師

之力6品依如是絶慮之事. 何肉如來法王

7也勢. 而不能作不思議事耶. 是爲對治第一

疑也

第二疑者. 謂8以妙觀察智所觀之境. 經中讚

佛智云. 妙觀察智. 諸法非9有無. 遠離二邊.

不著中道. 由不了故. 生疑而言. 如今現見稱

量. 物重則低. 物輕必擧. 若言輕而不擧. 重而

不低. 如是說者. 有言無義. 因緣生法. 當知

亦爾. 若實非無. 便10隨於有. 如其非有. 則當

於無. 若言非無而不得有. 非有而不墮無. 則

同重而不低. 輕而不擧. 故知是說有言無實.

如是稱量. 則墮諸邊. 或執依他實有. 墮增益

邊. 或執緣生空無. 墮損減邊. 或計俗有眞空.

雙負二邊. 墮相違論. 或計非有非無. 著一中

邊. 墮愚癡論. 如釋論云. 非有非無是愚癡論

故. 爲治此等邪稱量執. 是故安立不可稱智.

欲顯諸法甚深. 離言絶慮. 不可尋思稱量. 如

言取義. 如瑜伽論說. 云何甚深難見之法. 謂

一切法. 何以故. 第一甚深難見法者. 所謂諸

法自性. 絶諸戱論. 過言說道. 然由言說爲依

正故. 方乃可取可觀可覺. 是故諸法甚深難

見. 是爲對治第二疑也

第三疑者. 謂疑平等性智等濟之意. 如同經

說. 一切衆生. 悉皆有心. 凡有心者. 當得菩

經數: 一九六五

經名: 遊心安樂道

頁數: 一一三

上	欄

提. 由不了故. 生疑而言. 若言衆生皆有佛性.

悉度一切有情. 令得無上菩提者. 是則諸衆

生雖多. 必有終盡. 其最後佛. 無利他德. 所化

無故. 畢不成佛. 功德闕故. 無1他有功. 不應

道理. 闕功成佛. 亦無是處. 作是邪計. 誹謗大

乘. 不信平等應度之意. 爲治如是狹小疑執.

是故安立大乘廣智. 欲明佛智無所運載. 運

載一切. 皆入無餘. 故曰大乘. 其所運載. 無限

無際. 故名廣智. 所以然者. 虛空無邊故. 衆生

無數量. 三世無際故. 生死無始終. 衆生旣無

始終. 諸佛亦無始終. 若旣諸佛有始成者. 其

前無佛果. 無聖敎. 無聖敎故. 無聞薰習. 聞薰

習無而成佛者. 則無因有果. 但有言無實. 由

是道理. 諸佛無始. 雖實無始. 而無一佛本不

作凡. 雖皆本作凡. 而展轉無始. 以是准知衆

生無終. 雖實無終. 而無一人後不作佛. 雖悉

後作佛. 而展轉無終. 是故應信平等性智無

所不度. 而非有限. 是以安立大乘廣智. 是爲

對治第三疑也

第四疑者. 謂大圓鏡智遍照一切境義. 云何

生疑. 謂作是言. 虛空無邊故. 世界亦無邊. 世

界無邊故. 衆生亦無邊. 衆生無邊故. 心所差

別根欲性等皆無邊際. 云何於此能得盡知.

爲當漸漸修習而知. 爲當不修. 忽然頓照. 若

不修習. 忽然頓照者. 一切凡夫皆應等照. 等

不修故. 無異因故. 若便漸修. 終得盡知者. 卽

一切境非無邊際. 無邊有盡. 不應理故. 如是

進退. 皆不成立. 何得普照. 名一切種智. 爲治

如是兩關疑難. 故立無等無倫最上勝智. 欲

中	欄

明如是大圓鏡智超過三智而無等類. 二諦

之外. 獨在無二. 兩關之表. 超然無2開. 只應

仰信. 不可比量. 故名最上勝智. 云何於此起

仰信者. 譬如世界無邊. 不出虛空之外. 如是

萬境無限. 咸入一心之內. 佛智離相. 歸一心

原. 智與一心. 渾同無二. 以始覺者卽同本覺.

故無萬境出於智外. 由是道理. 無境不盡. 而

非有限. 以無邊智照無邊境故. 如起信論云.

一切境界. 本來一心. 離於想感. 以衆生妄見

境界. 故心有分齊. 以妄起3相念. 不稱法性.

故不能了. 諸佛如來離於見相. 無所不遍. 心

眞實故. 則是諸法之性. 自體顯照一切妄法.

有大智用. 無量方便. 隨諸衆生所應得解. 悉

能開示一切法義. 是故得名一切種智. 是爲

無等無倫最上勝智. 無所見故. 無所不見. 如

是對治第四疑也. 若不得意. 如言取義. 有邊

無邊. 皆不離過. 且依非有邊門. 假說無邊義

耳. 若人不決如是四疑. 雖生彼國. 而在邊地.

如其有人. 雖未明解如前列四智之境界略.

而能自謙. 心眼未開. 仰推如來. 一向伏信. 如

是等人. 隨其行品. 往生彼土. 不在邊地. 生彼

邊地者. 別是一類. 非九品攝. 是故不應妄生

疑惑後明生彼化胎優劣者. 如無量壽經說.

爾時佛告阿難. 及慈氏菩薩. 汝見彼國從地

已上至淨居天. 其中所有微妙嚴淨自然之

物. 爲悉見不. 阿難對曰. 唯然. 已見. 汝寧復

聞無量壽佛大音宣布一切世界化衆生不.

阿難對曰. 唯然. 已聞. 彼國人民乘百千由旬

七寶宮殿. 無所障□. 遍至十方. 供養諸佛. 汝

下	欄

復見不. 對曰. 已見. 彼國人民有胎生者. 汝復

見不. 對曰. 已見. 其胎生者所處宮殿. 或百由

旬. 或五百由旬. 各於其中受諸快樂. 如□利

天上. 亦皆自然. 爾時慈氏菩薩白言. 世尊. 何

因何緣. 彼國人民胎生化生. 佛告慈氏. 若有

衆生以疑惑心修諸功德願生彼國. 不了4佛

佛智. 不思議智. 不可稱智. 大乘廣智5智. 無

等無倫最上勝智. 於此諸智疑惑不信. 然猶

信罪福. 修習善本. 願生其國. 此諸衆生. 生彼

宮殿. 壽五百歲. 常不見佛. 不聞經法. 不見菩

薩聲聞聖衆. 是故於彼國土謂之胎生. 若有

衆生明信佛智. 乃至勝智. 作諸功德. 信心□

向. 此諸衆生. 於七寶華中自然化生. 跏趺而

坐. 須臾之6須. 身相光明. 智慧功德. 如諸菩

薩. 具足成就. 復次慈氏. 他方佛國諸大菩薩

發心欲見無量壽佛. 恭敬供養. 及諸菩薩聲

聞之衆. 彼菩薩等命終得生無量壽國. 於七

寶華中自然化生. 彌勒當知. 彼化生者. 智慧

勝故. 其胎生者. 皆無智慧. 於五百歲中. 常不

見佛. 不聞經法. 不見菩薩諸聲聞衆. 無由供

養於佛. 不知菩薩法式. 不得修習功德. 當知

此人宿世之時. 無有智慧. 疑惑所致. 佛語彌

勒. 譬如轉輪聖王. 有七寶牢獄. 種種莊嚴. 張

設床帳. 懸諸繒幡. 若有諸小王子得罪於王.

王輒內彼宮中. 繫以金鎖. 供養飮食. 衣服床

褥. 華香7妓樂. 如轉輪王. 無所乏少. 於意云

何. 此諸王子寧樂彼處不. 對曰. 不也. 但種種

方便心諸大力欲自[&FFFF]#出. 佛告彌勒. 此諸衆

生亦復如是. 以疑惑佛智故. 生彼七寶胎生

經數: 一九六五

經名: 遊心安樂道

頁數: 一一四

上	欄

宮殿. 無有刑罰. 乃至一念惡事. 但於五百歲

中不見三寶. 不得供養. 修諸善本. 以此爲苦.

雖有餘樂. 猶不樂彼處. 若此衆生識其本罪.

深自悔責. 心離彼處. 卽得如意往詣無量壽

佛所. 恭敬供養. 亦得遍至無量無數諸餘佛

所修諸功德. 彌勒當知. 其有菩薩生疑惑者.

爲失大利. 是故應當明信諸佛無上智慧. 如

來眞言. 無合致怪. 後悔難追. 可不愼哉

第四顯往生因緣者. 凡諸所說往生之因. 非

直能感正報莊嚴. 亦得感其依報淨土. 但1心

如來本願力故. 隨感受用. 非自業因力之所

成2辨. 是故說名爲往生因. 此因之相. 經論

不少. 若依觀經. 說十六觀. 往生論中. 說五門

行. 今依此無量壽經. 說三輩因. 上輩之中. 說

有五句. 一者捨家棄欲而作沙門. 此顯3返起

正因方便. 二者發菩提心. 是明正因. 三者專

念彼佛. 是明修觀. 四者作諸功德. 是明起行.

此觀及行卽爲助業. 五者願生彼國. 此一是

願. 前四是行. 行願和合乃得生故

中輩之說有四句. 一者雖不能作沙門. 當發

無上菩提心故. 是明正因. 二者願生彼國. 前

行此願. 和合爲因也

下輩之內. 說4說二種人. 二人之中. 各有三

句. 初人三者. 一者假使不能作諸功德. 當發

無上菩提之心. 是明正因. 二者乃至十念. 專

念彼佛. 是爲助業. 三者願生彼國. 此願前行.

和合爲因. 是明不定種性人也. 第二人中有

三句者. 一者聞甚深法. 歡喜信樂. 此句兼顯

發心正因. 但爲異前人. 擧深信耳. 二者乃至

中	欄

一念念於彼佛. 是爲助因. 前人無深信. 故必

須十念. 此人有深信. 故未必具足十念. 三者

以至誠心願生彼國. 此願前行. 和合爲因. 此

就菩薩種性人也. 經說如是  今此文略辨

其相. 於中有二. 先明正因. 後明助緣. 所言正

因. 謂發無上菩提心也. 卽不願世間富樂. 及

與二乘菩提. 菩薩一向志願三身菩提. 名無

上菩提之心. 總標雖然. 於中有二. 一者隨事

發心. 二者順理發心. 言隨事者. 煩惱無數. 欲

心悉斷之. 善法無量. 願悉修之. 衆生無邊願

悉度之. 於此三事決定期願. 初是如來斷德

正因. 次是如來智德正因. 第三心者恩德正

因. 三德合爲無上菩提. 卽是三心. 總爲無上

菩提之因. 因果雖異. 廣長量齊. 等無所遺. 無

不苞故. 如經言. 發心畢竟二不別. 如是二心

前心難. 自未得度先度他. 是故我5禮發心.

此心果報. 雖是菩提. 而其華報在於淨土. 所

以然者. 菩提心量. 廣大無邊. 長遠無限. 故能

感得廣大無際依報淨土. 長遠無量正報壽

命. 除菩提心無能當6被. 故說此心爲彼正因.

是明隨事發心相也. 所言順理發心者. 信解

諸法皆如幻夢. 非有非無. 離言絶慮. 依此信

解. 發廣大心. 雖不見有煩惱善法. 而不撥無

可斷可修. 是故雖願悉斷修. 而不違於無願

三昧. 雖願皆度無量有情. 而不存有能度所

度. 故能隨順於空無相. 如經云. 如是滅度無

量衆生. 實無衆生得滅度者. 乃至廣說故. 如

是發心. 不可思議. 是明順理發心相也. 隨事

發心有可退義. 不定性人亦得能發. 順理發

下	欄

心卽無退轉. 菩薩性人能乃得發. 如是發心

功德無邊. 設使諸佛窮劫演說. 彼諸功德猶

不能盡正因之相略說如是

次明助因. 助因多種. 經論往往. 不須委述. 一

一准知. 今且明其下輩十念. 此經中下輩十

念. 一言之內. 含有二義. 謂顯了義. 及隱密

義. 隱密義者. 此望第三對純淨土果以說下

輩十念功德. 此如彌7勒發問經言. 爾時彌勒

菩薩白言. 如佛所說阿彌陀佛功德利益. 若

能十念相續不斷念彼佛者. 卽得往生. 當云

何念. 佛言. 非凡夫念. 非不善念. 非雜結使

念. 具足如是念. 卽得往生安樂國土. 有凡十

念. 何等爲十. 一者於一切衆生常生慈心. 於

一切衆生不毁其行. 若毁其行. 終不往生二

者於一切衆生深起悲心. 除殘害意. 三者發

護法心. 不惜身命. 於一切法不生誹謗. 四者

於忍辱中生決定心. 五者深心淸淨. 不8深利

養. 六者發一切種智心. 日日常念. 無有廢忘.

七者於一切衆生起尊重心. 除我慢意. 謙下

言說. 八者於世談語不生味著心. 九者近於

覺意. 深起種種善根因緣. 遠離○擾散亂之

心. 十者正念觀佛. 除去諸疑. 釋曰. 如是十

念. 旣非凡夫. 當知初. 以上菩薩乃能具足

如是十念. 於純淨土爲下輩因. 是爲隱密義

之十念. 言顯了義十念相者. 望第四對淨而

說. 如觀經言. 下品下生者. 或有衆生作不善

業. 五逆十惡. 具諸不善. 臨命終時. 遇善知

識. 爲說妙法. 敎令念佛. 若不能念者. 應稱無

量壽佛. 故於念念中除八十億劫生死之罪.

經數:一九六五

經名:遊心安樂道

頁數:一一五

上	欄

命終之後. 卽得往生. 乃至廣說. 以何等心名

爲至心. 云何名爲十念相續者. 什1云說言.

譬如有人. 於曠野中値遇惡賊. 揮戈拔劍. 直

來斷殺. 其人勸走. 視度一河. 爾時但念渡河

方便. 旣至河岸. 爲著衣度. 爲脫衣度. 若著衣

納. 恐不得過. 若脫衣2納. 恐不得暇. 但有此

念. 更無他意. 當念度河. 卽是一念. 此等十

念. 不雜餘念. 行者亦爾. 若念佛名. 若念佛

相. 無間念佛. 乃至十念. 如是至心. 名爲十

念. 此是顯了義十念相也. 今此兩卷雖說十

念. 亦此隱密顯了二義. 然於其中顯了十念

與觀經意3少有不同. 彼觀經中. 不除五逆.

唯除誹謗方等之罪. 此兩卷經. 除其五逆. 誹

謗正法. 如是相違. 云何通者. 彼經說其雖作

五逆. 依大乘敎. 得懺悔者. 此經中說不懺悔

者. 由是義故. 不相違也. 或有說言. 彌勒所問

經十念者. 非4而純淨土說. 亦同觀經

第四對淨土而說. 所以然者. 所說十念. 雖言

非凡夫念. 而是十信三賢菩薩之所修習慈

悲心等以爲十念. 故大寶積經發勝志樂會

說. 爾時彌勒菩薩白佛言. 世尊. 如佛所說阿

彌陀佛極樂世界功德利益. 若有衆生發十

種心. 隨一一心專念向阿彌陀佛. 是人命終.

當得往生彼佛世界. 世尊. 何等名爲發十種

心. 由是心故. 當得往生彼佛世界. 佛告彌勒

菩薩言. 彌勒. 如是十心. 非諸凡愚不善丈夫

具煩惱者之所能發. 何等爲十. 一者於諸衆

生起於大慈. 無損害心. 二者於諸衆生起於

大慈. 無逼惱心. 三者於佛正法不惜身. 命樂

中	欄

守護心. 四者於一切法發生勝忍. 無執著心.

五者不貪利養恭敬尊重淨意樂心. 六者心

佛種智. 於一切時無忘失心. 七者於諸衆生

尊重恭敬無下劣心. 八者不著世論. 於菩提

分生決定心. 九者種諸善根. 無有雜染淸淨

之心. 十者於諸如來捨離諸相起隨念心. 彌

勒. 是名菩薩發十種心. 由是心故. 當得往生

阿彌陀佛極樂世界. 彌勒. 若人於此十種心

中. 隨成一心. 樂欲往生彼佛世界. 若不得生.

無有是處. 解云. 卽此經者. 與彌勒所問同本

異譯. 所言非諸凡愚不善丈夫具煩惱之者

所能發者. 凡謂無性一闡提者. 愚謂趣寂二

乘種性. 誹謗正法. 造五逆等. 名不善士具煩

惱者. 除此餘人5成一心. 得生彼國. 必有是

處. 是故應知彌勒所說十念非凡夫念等者.

非但地上所修十念. 若不爾者. 地前菩薩何

無慈悲. 豈不往耶. 若觀經中修十六觀當生

彼國. 廣如彼說九品之行. 次門當述. 若往生

論明五因行. 如彼論云. 若善男子女人. 修五

念門行成就. 畢竟得生安樂國土. 見彼阿彌

陀佛. 何等五念門. 一者禮拜門. 二者讚嘆門.

三者作願門. 四者觀察門. 五者□向門. 云何

禮拜. 身業禮拜阿彌陀如來應正遍知. 爲生

彼國故. 云何讚嘆. 口業讚嘆. 稱彼如來名. 如

彼如來光明智相. 如彼名義. 欲如實修行相

應故. 云何作願. 心常6願. 一心專念. 畢竟往

生安樂國土. 欲如實修行奢摩他故. 云何觀

察. 智慧觀察. 正念觀彼. 欲如實修行毘婆

舍那故. 一觀佛國功德. 二觀佛功德. 三觀

下	欄

菩薩莊嚴功德. 云何□向. 不捨一切苦惱衆

生. 心常作願. □向爲首. 得成就大悲心故. 廣

說如彼. 往生因緣. 略說如是

第五出往生品數者. 唯觀無量壽經說往生

彼土不過九品. 故彼經言. 唯願世尊爲我廣

說無憂惱處. 我當往生. 不樂閻色提濁惡世

也. 此濁惡處. 地獄餓鬼畜生盈滿. 多不善聚.

願我未來不聞惡聲. 不見惡人. 今向世尊五

體投地. 心哀懺悔. 唯願佛日敎我觀於淸淨

業處. 爾時世尊故眉間光. 其光金色. 遍照十

方無量世界. 還往佛頂. 化爲金臺. 如須彌山.

十方諸佛淨妙國土皆於中現. 或有國土七

寶合成. 復有國土純是蓮華. 復有國土如自

在天宮. 復有國土如頗梨鏡. 十方國土皆於

中現. 如是等無量諸佛國土. 嚴顯可觀. 令韋

提希見. 時韋提希白佛言. 世尊. 是諸佛土. 雖

復淸淨. 皆有光明. 我今樂生極 樂世界阿彌

陀佛所. 唯願世尊敎我思惟. 敎我正受. 佛告

韋提希. 汝今知不. 阿彌陀佛去此不遠. 汝當

繫念. 諦觀彼國. 淨業成者. 我今爲汝廣說衆

譬. 亦令未來世一切凡夫欲修淨業者. 得生

西方極樂國土. 欲生彼國者. 一者不殺生. 修

十善業. 二者受持三歸. 具足衆戒. 不犯威儀.

三者發菩提心. 深信因果. 讀誦大乘. 勸進行

者. 如是三事. 名爲淨業. 佛告韋提希. 汝今知

不. 此三種業 過去未來現在三世諸佛淨業

正因. 佛告阿難. 及韋提希. 上品上生者. 若有

衆生願生彼國者. 發三種心. 卽便往生. 何等

爲三. 一者至誠心. 二者深心. 三者□向發願

經數:一九六五

經名:遊心安樂道

頁數:一一六

上	欄

心. 具三心者. 必生彼國. 復有三種衆生當得

往生. 何等爲三. 一者慈心不殺. 具諸戒行. 二

者讀誦大乘方等經典. 三者修行六念. □向

發願. 願生彼國. 具此功德. 一日乃至七日. 卽

得往生. 生彼國時. 此人精進勇猛故. 阿彌陀

如來. 與觀世音大勢至. 無數化佛. 百千比丘.

聲聞大衆. 無量諸天. 七寶宮殿. 觀世音菩薩

執金剛臺. 與大勢至菩薩. 至行者前. 阿彌陀

佛放大光明照行者身. 與諸菩薩授手迎接.

觀世音大勢至與無數菩薩讚嘆行者. 勸進

其心. 行者見已. 歡喜踊躍. 自見其身乘金剛

臺. 隨從佛後. 如迪指頃. 往生彼國. 生彼國

已. 見佛色身衆相具足. 見諸菩薩色相具足.

光明寶林演說妙法. 聞已. 卽悟無上法忍.

1逕須臾間. 歷事諸佛. 遍十方界. 於諸佛前.

次第授記. 還到本國. 得無量百千陀羅尼門.

是名上品上生者. 上品中生者. 不必受持讀

誦方等經典. 善解義趣. 於第一義心不驚動.

深信因果. 不謗大乘. 以此功德□向願心生

極樂國. 行此行者. 命欲終時. 阿彌陀佛與觀

世音大勢至無量大衆眷屬圍繞. 持紫金臺

至行者前. 讚言法子. 汝行大乘. 解第一義. 是

故我今來迎接汝. 與千化佛一時授手. 行者

自見坐紫金臺. 合掌叉手. 讚嘆諸佛. 如一念

頃. 卽生彼國. 七寶池中. 此紫金臺如大寶華.

經宿則開. 行者 身作紫磨金色. 足下亦有七

寶蓮華. 佛及菩薩俱時放光2明照行者身. 目

卽開明. 因前宿習. 普聞衆聲. 純說甚深第一

義諦. 卽下金臺. 禮佛合掌. 讚嘆世尊. 經於七

中	欄

日. 應時卽於無上菩提得不退[&FFFF]#. 應時卽能

飛至十方. 歷事諸佛. 於諸佛所. 修諸三昧. 經

一小劫. 得無生忍. 現前授記. 是名上品中生

者. 上品下生者. 亦信因果. 不謗大乘. 但發無

上道心. 以此功德. □向願心生極樂國. 行者

命欲終時. 阿彌陀佛. 及觀世音大勢至. 與諸

眷屬. 持金蓮華. 化作五百佛來迎此人. 五百

化佛一時授手. 讚言法子. 汝今淸淨. 發無上

道心. 我來迎汝. 見此事時. 卽自見身坐金蓮

華. 坐已. 華合. 隨世尊後. 卽得往生七寶池

中. 一日一夜蓮華乃開. 七日之中. 乃得見佛.

雖見佛身. 於衆相好心不明了. 於三七日後.

乃了了見. 聞衆樂音聲皆演妙法. 遊歷十方.

供養諸佛. 於諸佛前. 聞甚深法. 經三小劫得

百法明門. 住歡喜地. 是名上品下生者. 是名

上輩生相. 名第十四觀

中品上生者. 若有衆生. 受持八戒齋. 修行諸

戒. 不造五逆. 無衆過患. 以此善根. □向願心

生於西方極樂世界. 臨命終時. 阿彌陀佛. 與

諸比丘. 眷屬圍繞. 放金色光. 至其人所. 演說

苦空無常無我. 讚歎出家. 得離衆苦. 行者見

已. 心大歡喜. 自見已身坐蓮華臺. 長□合掌.

爲佛作禮. 未擧頭頃. 卽得往生極樂世界. 蓮

華尋開. 當華敷時. 聞衆音聲. 讚嘆四諦. 應時

卽得阿羅漢道. 三明六通. 具八解脫. 是名中

品上生者. 中品中生者. 若有衆生. 若一日一

夜. 受持八戒齋. 若一日一夜持沙彌戒. 若一

日一夜持具足戒. 威儀無缺. 以此功德. □向

願心生極樂國. 戒香薰修. 如此行者. 臨命終

下	欄

時. 見阿彌陀佛. 與諸眷屬. 放金色光. 持七寶

蓮華. 至行者前. 行者自見空中有聲. 讚言善

男女子. 如汝善人. 隨順三世諸佛敎法. 我來

迎汝. 行者自見坐蓮華上. 蓮華卽合. 生於西

方極樂世界. 在寶池中. 經於七因. 蓮華乃敷.

華3卽敷已. 開目合掌. 讚嘆世尊. 聞法歡喜.

得須陀洹. 經半劫已. 成阿羅漢. 是名中品中

生者. 中品下生者. 若有善男子善女人. 孝養

父母. 行世仁慈. 此人命欲終時. 遇善知識. 爲

其廣說阿彌陀佛國土樂事. 亦說法藏比丘四

十八大願. 聞此事已. 尋卽命終. 譬如壯士屈

伸臂頃. 卽生西方極樂世界. 生*逕七日. 遇

觀世音及大勢至. 聞法歡喜. 過4小一劫. 成

阿羅漢. 是名中品下生者. 下品上生者. 或有

衆生. 作衆惡業. 雖不誹謗方等經典. 如此愚

人. 多造衆惡. 無有□愧. 命欲終時. 遇善知

識. 爲讚大乘十二部經首題名字. 以聞如是

諸經名故. 除滅千劫極重惡業. 智者復敎合

掌叉手. 稱南無阿彌陀佛. 稱佛名故. 除五十

億劫生死之罪. 爾時彼佛卽遣化佛化觀世

音化大勢至至行者前. 讚言善男子. 汝稱名

故. 諸罪消滅. 我來迎汝. 作是語已. 行者卽見

化佛光明. 遍滿其室. 見已歡喜. 卽便命終. 乘

寶蓮華. 隨化佛後. 生寶池中. 經七七日. 蓮華

乃敷. 當華敷時. 大悲觀世音菩薩放大光明

住其人前. 爲說甚深十二部經. 聞已信解. 發

無上道心. 經十小劫. 具百法明門. 得入初地.

是名下品上生者. 得聞佛名法名. 及聞僧名.

聞三寶名. 卽得往生. 下品中生者. 或有衆生.

經數:一九六五

經名:遊心安樂道

頁數: 一一七

上	欄

毁犯五戒八戒. 及具足戒. 如是愚人. 偸僧祇

物. 盜現前僧物. 不淨說法. 無有□愧. 以諸惡

業而自莊嚴. 如此罪人. 以惡業故. 應墮地獄.

命欲終時. 地獄衆火一時俱至. 遇善知識. 以

大慈爲說阿彌陀佛十力威德. 廣說彼佛光

明神力. 亦讚戒定慧解脫. 解脫知見. 此人聞

已. 除八十億劫生死之罪. 地獄1猛火化爲淸

□風. 吹諸天華. 華上皆有化佛菩薩迎接. 一

念頃卽得往生七寶池中蓮華之內. 經於六

劫. 蓮華乃敷. 觀世音大勢至以梵音聲安慰

彼人. 爲說大乘甚深經典. 聞此法已. 應時卽

發無上道心. 是名下品中生者. 下品下生者.

或有衆生. 作不善業. 五逆十惡. 具諸不善. 如

此愚人. 以惡業故. 應墮惡道. *逕歷多劫. 受

苦無窮. 如此愚人臨命終時. 遇善智識種種

安慰. 爲說妙法. 敎令念佛. 彼人苦逼. 不能念

佛. 善友告言. 汝若不能念者. 應稱無量壽佛.

如是至心. 如是令聲不絶. 具足十念. 稱南無

阿彌陀佛. 稱佛名故. 於念念中除八十億劫

生死之罪. 命終之後. 見金蓮華. 猶如日輪. 住

其人前. 如一念頃. 卽得往生極樂世界. 於蓮

華中. 滿十二大劫. 蓮華方開. 觀世音大勢至

以大悲音聲爲其廣說諸法實相. 除滅罪法.

聞已歡喜. 應時卽發菩提之心解云. 總分

九品. 略有二家. 一釋. 此之九品. □是十信菩

薩. 約進約退. 造善造惡. 昇降不同. 分成九

品. 初三人是十信位. 從本不退直趣入者. 行

有淺深. 成上三品. 中三品人. 退大乘心. 發小

乘意. 退大乘行. 修小乘業. 行有淺深. 成中品

中	欄

三. 下三品人. 退大乘心. 趣生死流. 退大乘

行. 造生死罪. 罪有重輕. 成下品三. 二釋. 言

發大菩提心. 修行菩薩行. 行有淺深. 成上三

品. 發菩提心. 修行聲聞行. 行有淺深. 成中三

品. 不發大小二乘心. 不修大小二乘行. 唯趣

生死心. 唯造生死罪. 造罪重輕. 成下三品. 此

2卽粗分九品也. 若細別論. 上品上生者. 發

三種心. 則起信論曰. 信成就發心位. 在十信

終心也. 生彼便得無生法忍者. 是謂緣觀無

生忍. 以本業經說無生忍在解位故. 上品中

生者. 位在十信初. 此間一劫是彼一日故. 經

一小劫得無生忍者. 謂證理無生忍. 則當初

地也. 上品下生者. 是十信以前. 信歸三寶受

菩薩戒以去是也. 以亦信因果. 不謗大乘. 但

發無上道心. 故七日之中. 唯見佛身. 而心不

了. 三七日後了了見聞者. 謂此人未得依業

識門而見如來故. 三七日後. 方入十解. 見佛

唯從心起故. 經三小劫8住歡喜地者. 謂彼小

劫當此僧祇. 所以中品*逕一小劫. 下品*逕

三小劫. 同入初地者. 以勝解行地諸菩薩者.

根有利鈍. 行亦勒怠故. 唯長短異. 而功行等.

下餘品中准之可知. 中三品內. 上者. 是[&FFFF]#頂

忍決擇分位也. 中品者. 前三方便解脫分也.

下品者. 五停以前趣善凡夫. 此三品人□是

現般. 但以生便半劫分爲三品耳. 下三品者.

總是一切趣惡凡夫. 造衆惡逆. 輕重不同. 遇

緣聞法滅罪. 有成三品. 更無位別. 若依無量

壽經. 總說三品. 如彼經說. 佛告阿難. 其有衆

生生彼國者. 皆悉住於正定聚. 所以者何. 彼

下	欄

佛國中. 無諸邪聚. 及不定聚. 十方□沙諸佛

如來. 皆共讚嘆無量壽佛威神功德不可思

議. 諸有衆生. 聞其名號. 信心歡喜. 乃至一念

至心□向. 願生彼國. 卽得往生. 住不退轉. 唯

除五逆誹謗正法. 佛告阿難. 十方世界. 諸天

人民. 其有至心願生彼國. 凡有三輩. 其上輩

者. 捨家棄欲而作沙門. 發菩提心. 一向專念

無量壽佛. 修諸功能. 願生彼國. 此衆生臨壽

終時. 無量壽佛與諸大衆現其人前. 卽隨彼

佛往生其國. 便於七寶華中自然化生. 住不

退轉. 智慧勇猛. 神通自在. 是故阿難. 其有衆

生欲於今世見無量壽佛. 應發無上菩提心.

修行功德. 願生彼國. 佛語阿難. 其中輩者. 十

方世界諸天人民. 其有至心願生彼國. 雖不

能行作沙門. 大修功德. 當發無上菩提之心.

一向專念無量壽佛. 多少修善. 奉持齋戒. 起

立塔像. 飮食沙門. 懸繒燃燈. 散華燒香. 以此

□向. 願生彼國. 其人臨終. 無量壽佛化現其

身. 光明相好. 具如眞佛. 與諸大衆現其人前.

卽隨化佛往生其國. 住不退轉. 功德智慧.

4以如上輩者也. 佛語阿難. 其下輩者. 十方

世界諸天人民. 其有至心欲生彼國. 假使不

能作諸功德. 當發無上菩提之心. 一向專意.

乃至十念念無量壽佛. 願生其國. 若聞深法.

歡喜信樂. 不生疑惑. 乃至一念念於彼佛. 以

至誠心願生其國. 此人臨終. 夢見彼佛. 5得

往生. 功德智慧. 次如中輩者也. 當熟6之思

之. 能於其中. 端心正行. 擧要言之. 三乘聖

人. 及地前三賢. □二乘七方便發心以去. 假

經數: 一九六五

經名: 遊心安樂道

頁數: 一一八

上	欄

名菩薩. 乃至方便道前. 四衆男女. 無根二根.

至於龍鬼八部. 但能發菩提心. 專念阿彌陀

佛. 厭惡穢刹. 欣樂淨土. 臨命終時. 正念現

前者. 皆得往生也. 若勇猛精進. 觀行分明. 臨

終最後心不亂者. □得上生. 乃至臨終最後

十念相續現在前者得下品. 此中菩薩往生

自有三輩. 二乘往生自有上中下. 凡夫往生

自有上中下. 各有九品. 但經中不能委細分

別. 大小凡夫. 合論九品. 究實卽有無量差別

也. 詳四十八願及觀經旨. 凡夫是正生. 聖人

是兼生. 彼經唯言爲未來世一切凡夫爲煩

惱賊之所害者. 說淸淨業處. 勸人往生. 不論

菩薩. 於凡夫中謗大乘人不得往生. 以斷善

根故. 二乘人中. 1惡法學人不得往生. 不信有

十方淨土故. 菩薩不願生者亦復不生. 以懸

願自在故. 若二乘無學. 不問*惡與不*惡.

皆得往生. 以三界穢土中無受生處故. 生人

品類. 略義如是

六往生難易. 於中有二. 先明二處優劣. 後述

往生難易. 言優劣者. 夫總讚實德. 誰劣. 是故

齊是法王. 俱稱善逝. 身充萬能. 土盈衆美. 但

以爲化衆生. 或居穢土. 則2近墟滿野. 或處

淨刹. 則奇寶盈封. 若論其處. 非無優劣. 兜卒

天宮. 則□虛而立. 極樂世界. 則就地而安. 此

則人天趣別. 若據此土法論彼界. 則天優人

劣也. 若論淨穢者. 兜率是穢界. 極樂則淨刹.

3粗分此彼. 有其十四異. 謂兜率天界地挾

隘. 亦男女雜居. 亦有現行欲染. 亦有退轉. 亦

壽四千歲. 仍有中夭. 身量亦爾. 又三性心

中	欄

起. 故以惡心或墮地獄. 又三受互起. 又六塵

境令人放逸. 又男生在父膝. 女在母膝. 又

唯以菩薩爲說法主. 又或得聖果. 或有不得.

若西方土. 反此爲相. 若就此義. 西方大優

也. 後論往生難易. 或說西方易生. 兜率難

生. 且有七種差別. 一極樂是人易生. 兜率是

天難生. 二極樂但持五戒得生. 兜率具修十

善方往. 三極樂乃至十念往. 兜率具施戒修

往. 四西方終憑彌陀佛四十八大願往. 兜率

可憑唯自力往. 五西方有觀音菩薩等當來

此土勸進往. 兜率無此事. 六西方經論具讚

勸. 兜率但一經讚說. 七古來大德向西方多.

向兜率者少. 由此義故. 西方易往生. 兜率

難上生也. 或說兜率易生. 極樂難生. 所以

知者. 知4止天宮同在此內. 5不大小所共信

許. 旣是化6在. 7故定得生. 准上生經. 四衆

行六度事法. 八部聞名喜讚. 懺悔惡業. 修十

事行. □願生彼. 一切皆得. 極樂世界. 准對法

論別時意趣者. 如說若有願生極樂世界得

往生意在別時. 猶貨一錢而得千錢. 故彼經

言. 非小善根因緣而得生彼. 天親論云. 女人

及根闕. 二乘種不生. 8可彼佛女相. 如五須

彌. 豈凡夫類. 能見此相. 如是等義9成證非

一. 是故願西方萬一不生. 或說在前二說□

不盡理. 凡其往生難易. 一任因緣. 緣謂諸佛

菩薩同體大悲. 因是四衆九輩所起願行. 同

體之悲. 雖無局人. 衆生之業. 猶是參差. 若是

業因熟者. 10願隨便生. 非以人天如難往. 亦

以淨穢如有□. 若其願行闕11聞者. 在前無

下	欄

12誠. 豈由同界而易生. 復以化身而輒謁. 由

是王舍城內. 三億餘家. 同居一城. 而不聞如

來之名. 那落伽中. 九十億人別住. 難家猶

來見金色13三相. 則知衆生起行. 良由勝緣之

相屬. 有失不失. 或有性自屬彌陀. 或有本來

繫慈氏. 如遂所屬. 各得道速. 14强於無屬. 多

勞少益. 是故長者之婢母. 受化於羅云. 非想

*三天子. 悟道於15遣身. 然則委心所尊. 競務

其業. 16往之易. 早于迪指. 何爲徒交難易之

論. 如其發心決定無疑. 六事易是辨. 九品非

難修. 罪業雖多. 銷過朝陽之劫暗界. 趣雖幽

阻. 通逾王印之開塞. 但以17剋舟之學徒. 守

株之行者. 疑乎覆千界之舌相誠言. 信乎愚

一心之井18蝦說. 豈非藏19遺燕石. 疑慮隋珠.

悲復哀哉

第七解妨除疑者. 問. 如攝大乘論釋作別時

意. 豈不20覺彼耶. 答. 彼論所明. 有別時. 有不

別時. 若唯空發願. 卽是別時. 若行願兼修非

是別時. 若天親菩薩判十念行作別時意者.

何故造往生論勸人往生. 又勸經敎興意者.

緣韋提希生阿□世21五逆子. 因厭五濁. 願生

極樂. 佛卽爲說三福業. 十六觀門. 勸23無生

往生. 乃至十惡五逆悉勸往生. 旣淨土請主.

身居五濁. 復生逆子. 彼說皆生. 卽知現居五

濁凡夫悉得往生也(矣)問. 韋提希是大菩薩.

爲化衆生. 現受女身. 生於逆子. 豈實是凡夫

類耶. 答. 縱令實是菩薩. 現受女身. 化衆生

者. 必須隱其實能. 現同凡夫. 攝化同類. 卽現

同凡夫. 身居五濁. 常知卽引五濁凡夫往生

經數:一九六五

經名:遊心安樂道

頁數:一一九

上	欄

極樂也. 攝論曰. 由唯發願是別時意. 故知三

福十六觀七日念佛等那別時也

問. 如往生論云. 女人及根缺. 二1乘不生. 云

何女人等三亦得往生. 答. 理實可然. 若無種.

定得往生. 言2正種者. 一於此土中. 或有男

子. 或有女人種. 於女人因決定招女根者. 此

人縱修淨土行. 亦不得往生. 以淨土中無女

人故. 此是定業. 不可復勸. 卽是業障也. 盲聾

等缺根可知亦爾也. 若有悔除. 不入其類. 二

乘者. 種二乘因. 不信大乘. 及十方淨土. 亦不

得生也. 彼論所明種者. 定業種也. 問. 若爾.

何故觀經曰. 受持五戒. 卽生至彼. 聞說四諦.

悟3罪漢果等. 答. 此不愚法人. 信有十方諸

佛. 及淨土法願往生. 若悟果竟. 佛爲說法華

經. □□心向大. 是智度論之所判也. 問. 衆生

惡業甚重. 能障於淨土. 非小善能除. 何故觀

經云. 臨終十念4卽往生5得也. 答. 心是業主.

受生之本. 臨終之心. 猶如眼目. 能導一切業.

若臨終心惡. 能引一切惡業. 若心善者. 能引

一切善業. 如龍所行. 雲卽隨之. 心若西逝. 業

亦隨之. 問. 如彌勒所問經說十念中云. 非凡

夫念. 不雜結使念. 今此衆生體是凡夫. 結使

不斷. 云何念佛而得生耶. 答. 或云若如彼經.

唯佛一人得生. 餘皆不得. 以十地後心菩薩

6獨有二種無明故. 今解彼經云. 凡夫念者.

若不發菩提心. 心出三界作佛. 而直爾但念

佛心生者. 是凡夫念. 彼不得生. 故皆須發菩

提心也. 不雜結使念者. 唯須一心相續. 觀佛

相好. 而若口念佛. 心緣五欲者. 是雜結念也.

中	欄

念佛是淳淨心. 與結使相違也. 或有異義見

前7同. 問. 衆生罪業. 大積如山. 何得十念須

滅爾許惡業. 假令百千萬遍. 猶是太少. 若不

滅惡業. 復何得往生淨土乎. 答. 有三義. 一者

若臨終時正念現前者. 此心能引無始以來.

及一生所作善業. 共相資助. 卽得往生也. 二

者諸佛名號. 總萬德成. 但能一念念佛名者.

卽一念之中總念萬德. 則滅罪業. 惡業□往.

除罪何繫. 故下品生中云. 稱佛名故. 於念念

中除八十億劫生死之罪. 三者無始惡業. 從

妄心生. 念佛功德. 從眞心起. 眞心如日. 妄心

如闇. 眞心暫起. 妄念卽除. 如日始出. 衆暗悉

除. 由此三義. 乃至臨命終時十念成就者. 定

得往生. 問. 淨土勝妙. 是法王所居. 蓮8華藏.

非凡夫行處. 理須凡行凡地. 聖踐聖場. 寧得

底下凡夫. 生斯妙處. 答. 是凡夫卽不得遊於

淨土. 旣是法王. 何得踐於五濁. 雖是法王. 爲

化衆生故. 遊於五濁. 亦雖是凡夫. 爲供養佛

故. 生於淨土. 又四十八大願. 初先爲一切凡

夫. 後兼爲三乘聖人. 故知淨土宗意. 本爲凡

夫. 兼爲聖人也. 又十解以去. 不畏生惡道. 故

9可願生淨土. 故知淨土奧意. 本爲凡夫. 非

爲菩薩也. 問. 親遇善緣. 預九品生. 頻見文

義. 憤心雲披. 若有衆惡. 不識修善. 已入三途.

爲有方便. 救彼亡靈. 令除業障. 生極樂界以

不答. 愚情難通. 聖敎有術. 故不空○索神變

眞言經. 第二十八卷. 灌頂眞言成就品曰. 爾

時十方一切刹土. 三世一切如來. 毘盧遮那

如來. 一時皆伸右無畏手. 摩淸淨蓮華明王

下	欄

頂. 同說不空大勸頂光眞言曰. 唵(10唯中[&FFFF]#聲引呼一)11荷

暮12伽廢(無計反)□者娜摩訶畝13陀(能乙反)□□□

(三)□頭14□(二合)入縛[&FFFF]#(四)跛(二合)□[&FFFF]#□野[&FFFF]#(五)

若有衆生. 隨處得聞此大灌頂光眞言. 二三

七遍經耳根者. 卽得除滅一切罪障. 若諸衆

生具造十惡五逆四重諸罪. 猶如微塵. 滿斯

世界. 身壞命終. 墮諸惡道. 以是眞言加持土

沙一百八遍. 屍陀林中. 散亡者屍骸上. 或散

墓上. 遇皆散之. 彼所亡者. 若地獄中. 若餓鬼

中. 若修羅中. 若傍生中. 以一切不空如來不

空毘盧遮那如來眞15言本願. 大灌頂光眞言

加持土沙之力. 應時卽得光明及身. 除諸罪

報. 捨所苦者. 往於七方極樂國土. 蓮華化生.

乃至菩提. 更不墮落. 此等經文. 往往而在. 悔

哉. 罪業自造. 苦果影追. 痛哉. 獨16因獨厄. 無

人救護. 自非同體大悲. 弘濟□術. 誰能遠開

幽鍵. 昇華臺. 雖無他作自受之理. 而有緣起

難思之力. 則知以遇□沙卽有緣. 若不被沙.

何論脫期. 惟夫大悲無方. 長舌無雜. 不行不

信. 後悔無17反. 然則不信用者. 徒負厚恩. 報

日[&FFFF]#遠. 有順行者. 接魂華蓮. 存順便立. 幸逢

眞言. 令出不難. 凡百君子. 誰不奉行. 散沙墓

上. 18尙逝界. 肉手□衣著身. 聆音誦字(矣)

遊心安樂道19(終)

經數:一九六五

經名:念佛鏡本

頁數:一二○

上	欄

1念佛鏡序

無爲子楊傑述

愛不重不生娑婆. 念不一不生極樂. 娑婆穢

土也. 極樂淨土也. 娑婆之壽則有量. 彼土之

壽則無量矣. 娑婆備諸苦. 彼土則安養無苦

矣. 娑婆隨業[&FFFF]#輪生死. 彼土一往則永證無

生法忍. 若願度生. 則任意自在. 不爲諸業

[&FFFF]#矣. 其淨穢壽量苦樂生死如是差別. 而衆

生冥然不知. 可不哀哉

阿彌陀佛淨土攝受之主也

釋迦如來指導淨土之師也. 觀音勢至助佛

揚化者也. 是以如來一代敎典處處丁寧勸

往生也. 阿彌陀佛與觀音勢至. 乘大願船

泛生死海. 不著此岸. 不留彼岸. 不止中流. 唯

以濟度爲佛事. 是故阿彌陀經云. 若有善男

子善女人. 聞說阿彌陀佛. 執持名號. 若一日

乃至七日. 一心不亂. 其人臨命終時. 阿彌陀

佛與諸聖衆現在其前. 是人終時心不顚倒.

卽得往生極樂國土. 又經云. 十方衆生聞我

名號. 憶念我國. 植諸德本. 至心□向. 欲生

我國. 不果遂者. 不取正覺. 所以祇洹精舍無

常院令病者面西作往生淨土想. 蓋彌陀光

明遍照法界. 念佛衆生攝取不捨. 聖凡一體

機感相應. 諸佛心內衆生塵塵極樂. 衆生心

中淨土念念彌陀. 吾以是觀之. 智慧者易生.

能斷疑故. 禪定者易生. 不散亂故. 持戒者

中	欄

易生. 遠諸染故. 布施者易生. 不我有故. 忍辱

者易生. 不瞋□故. 精進者易生. 不退[&FFFF]#故. 不

造善不作惡者易生. 念純一故. 諸惡已作業

報已現者易生. 實□懼故. 雖有衆善. 若無誠

信心. 無深心. 無□向發願心者. 則不得上上

品生矣. 噫彌陀甚易持. 淨土甚易往. 衆生不

能持不能往. 佛如來生何. 夫造惡業入苦趣.

念彌陀生極樂. 二者皆佛言也. 世人憂墮地

獄而疑往生者. 不亦惑哉. 晉慧遠法師與當

時高士劉遺民等. 結白蓮社於廬山. 蓋致精

誠於此. 爾其後七百年. 僧俗修持獲感者非

一. 咸見于淨土傳記. 豈誣也哉. 然讚輔彌陀

敎觀者. 其書山積唯

善道大師念佛鏡十一門最爲首冠. 援引聖

言開決群惑. 萬年闇室日至而頓有餘光. 千

里水程舟具而不勞自力. 非法藏後身. 不能

至於是也. 傑頃於都下嘗獲斯文. 讀示所知.

無不生信. 自遭酷罰. 感[&FFFF]#益深. 將廣其傳. 因

爲□引

熙寧九年(丙辰)仲秋述

大明朝雲棲寺蓮池大師竹□二筆曰. 道鏡

善道二師作念佛鏡. 以念佛與種種法門對

擧. 皆斷之曰. 欲比念佛功德. 百千萬億分不

能及一. 可謂篤信明辨. 大有功於淨土矣. 獨

其對禪宗一章謂. 觀心者觀無生者亦比念

佛功德. 百千萬億分不能及一. 學人疑焉. 予

以爲正. 四料簡所謂有禪無淨土者是也. 但

執觀心不信有極樂淨土. 但執無生不信有

下	欄

淨土往生. 則未達卽心卽土. 不知生卽無生

偏空之見非圓頓之禪也. 反不如理性雖未

大明而念佛已成三昧者. 何足怪乎. 若夫觀

心而妙悟自心. 觀無生而得無生忍. 此正與

念佛人上品上生者同科. 又誰軒□之有矣

古本曰

(五代十國之契丹道宗年號當于大宋四主仁宗嘉祐第

四)

淸寧五稔歲次已亥孟秋月蓂生一葉記

奉聖州彰義寺前東五臺臨壇大德弘律沙門

法廣詳勘

崇攝大夫□□太保圓敎大師賜紫    沙門

知昭詳勘

夫念佛三昧如明鏡照萬象. 八萬四千其猶

影像. 三乘五乘從是得入. 諒是海藏之至要.

趣道之妙門. 如守母以識子. 得本而知末. 提

綱而孔孔皆動. 牽衣而縷縷俱來矣. 所以華

嚴譬如以獅子筋爲琴絃. 音聲一奏. 一切餘

絃悉皆斷壞矣. 世有一般師. 輕蔑彌陀偏勸

菩薩. 令持陀羅尼修禪定. 是錯之甚者乎. 西

方之外別無觀音之土. 九品來應悉擎蓮臺.

形像妙觀說是心是佛. 是故百丈智覺等皆

開張淨土. □勸念佛. 言積于萬卷. 書滿于海

內. 特可備於輕蔑者之金□者. 其惟二師之

念佛鏡乎. 門分十一導於萬機. 疑立二三蕩

於群惑. 可謂□世念佛之寶鏡四輩安神之

華屋者也. 繇玆雲棲大師深服膺斯書. 歎篤